Nyeste Skilderie af Kiøbenhavn, 1817-03-11
Endnu være det mig tilladt, at tilføie nogle faa bemærkninger og Eenheden i Læsebøger; af disse kan man, efter min Erfaring, ikke have for stor Overflødighed. "Ja, hører jeg indvende: det beroer paa, hvordan de ere!" Ganske rigtig, men denne Jndvending har dog kun liden Vægt, naar man betænker, hvad vel Jngen vil nægte at indrømme, at man bør kunne antage, at i enhver Skolecommission gives en eller flere Mænd, der have Skjønsomhed nok, for at vælge passende Læsebøger, og i det ringeste vogte sig for Valget af en Bog, der enten kunde opvække Fordomme, fremkalde urigtige Begreber, eller hindre, istedetfor at befordre Gudsfrygt og Sædelighed. Enhver Skole, som er vel forsynet med passende Læsebøger, har ved disse et herligt Middel til, med Lethed at udbrede nyttige Kundskaber. Fra den occonomiske Side betragtet er det imidlertid en Sandhed, at Mængden af Læsebøger medfører endeel Bekostning; men har et Sogn flere Skoler, kan man, for at opnaae Hensigten, og paa den meest besparende Maade, benytte en Gjenvei, som bruges ved de Brahetrolleborgske Skoler, enemlig, at lade dem have Læsebøger tilfælles, saaat der vexles med disse. Paa denne Maade kunne Eenhed og Forskjellighed bestaae med hinanden, og saaledes bør det vist ogsaa at være; hertil henviser saavel Naturen, som Menneskets Aands og Hiertes Trang; kun ingen Slags Eenhed, der qvæler Aanden og gjør Vold paa Menneskehedens helligste Rettigheder. Forfatteren har havt den Lykke i en Række af Aar at tage Deel i Bestyrelsen af adskillige gode Skoler; men i det disse lignede hverandre i Fremstræben efter det Bedre, saa havde dog enhver af dem sine Eiendommeligheder, og bar Præg af de forskjellige Læreres Jndividualitet, og det har ofte interesseret ham, at finde Leilighed til denne bemærkning. Til Slutning fortjener at berøres, at man vel kan have Grund til at befrygte, at en mechanisk Tvang ved Underviisningsvæsenet vil finde Velyndere, naar man seer hen til den Opsigt som Bells og Lancasters Methode gjør i Engelland og Frankerig, og den Bram, hvormed den beskrives J. Men betragter man Tingen noget nøiere, og med et fordomsfrit Øie, saa, – i det man villig bør tilstaae, at det er en ophøiet Fortjeneste, at der ved denne Methode dog nogenledes er sørget for Tusinder af fattige Børn, som ellers vilde været ganske forladte, – kan man dog ikke skjule for sig, at den kun maadelig sørger for Menneskets intellectuelle Dannelse, og, at det vel ikke vil være vanskeligt at bevise, at den, i moralsk Henseende, ikke, af moralske Grunde, kan udrette det, som den lover, og det Tab, der sikkert paa den ene Side tilføies Ungdommen, kan ikke opveies med, at den tidlig og skjønt lærer at skrive, og med Lethed vænnes til den mechaniske Læsning. Den militairiske Disciplin, som hører til denne Methode, er, hvor meget den end anprises, vist ikke ønskelig; de militaire Tempo og den militaire Orden ere upaatvivlelig aldeles nødvendige og priselige for Krigsfolk, men kun i Lande, hvor militaire Anliggender have fortrængt alle høiere Syns puncter, har man kunnet ønske Ungdommen underviist paa militairisk Viis, i det dog et faderligt Forhold er langt ønskeligere imellem en Lærer og hans Ungdom. Man sige og skrive om denne Sag hvad man vil, saa kan Forfatteren ikke andet end *) See: Englands und Frankreichs nene unentgeltliche Armen Schulen. Dentschland med skjønsom Følelse udbryde: "Held mit lykkelige Fædreland, hvori man ikke hidtil har behøvet, at tage sin Tilflugt til slige Palliativer B. H. Knap. Om Overbefolkning. Neppe gaves der en Tidsalder, da Menneskeslægten syntes at være i større Modsigelse med sig selv, end netop den, hvori vi leve. Medens man paa den ene Side ikke kan gjøre Folk oplyst nok, anbefaler man dem paa den anden det sextende og syttende Aarhundredes Tænkemaade, som et ufravigeligt Mønster, medens man her med største Opoffrelse arbeider paa, ved Redningsmidler, Vaccination, Pestbevaringsmidler at redde de Enkeltes Liv, søger man hist at godtgjøre, at der er for mange Mennesker paa Jorden, og at man maa standse den alt for stærkt tiltagende Befolkning, førend den ganske overstiger Forholdet af de til Menneskemassens Ophold nødvendige Fødemidler, som Jorden formaaer at frembringe.